CELEX: 32015D1160
Language: lv
Date: 2015-07-13 00:00:00
Title: Komisijas Īstenošanas lēmums (ES) 2015/1160 (2015. gada 13. jūlijs), par konkrētiem aizsardzības pasākumiem saistībā ar augsti patogēno H7N7 apakštipa putnu gripu Apvienotajā Karalistē (izziņots ar dokumenta numuru C(2015) 4978) (Dokuments attiecas uz EEZ)

15.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 187/88
            
         KOMISIJAS ĪSTENOŠANAS LĒMUMS (ES) 2015/1160
   (2015. gada 13. jūlijs),
   par konkrētiem aizsardzības pasākumiem saistībā ar augsti patogēno H7N7 apakštipa putnu gripu Apvienotajā Karalistē
   
      
         (izziņots ar dokumenta numuru C(2015) 4978)
      
   
   (Autentisks ir tikai teksts angļu valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:
   
               (1)
            
            
               Putnu gripa ir vīrusa izraisīta putnu, tostarp mājputnu, infekcijas slimība. Inficēšanās ar putnu gripas vīrusu mājputniem izraisa divus galvenos minētās slimības veidus, kas atšķiras virulences ziņā. Zemi patogēnā gripa izraisa tikai vieglus simptomus, savukārt augsti patogēnajai gripai ir ļoti augsti mirstības rādītāji vairākumā mājputnu sugu. Šī slimība var nopietni ietekmēt mājputnu audzēšanas rentabilitāti.
            
         
               (2)
            
            
               Ar putnu gripu galvenokārt saslimst putni, taču atsevišķos gadījumos inficēties var arī cilvēki, lai gan risks parasti ir ļoti mazs.
            
         
               (3)
            
            
               Putnu gripas uzliesmojuma gadījumā ir risks, ka slimības ierosinātājs var izplatīties uz citām audzētavām, kurās nebrīvē tur mājputnus vai citus putnus. Tādējādi, pārdodot dzīvus putnus vai to produktus, tas var izplatīties no vienas dalībvalsts uz citām dalībvalstīm vai uz trešām valstīm.
            
         
               (4)
            
            
               Padomes Direktīvā 2005/94/EK (3) paredzēti noteikti profilaktiski pasākumi, kas saistīti ar putnu gripas uzraudzību un savlaicīgu noteikšanu, un obligātie kontroles pasākumi, kas piemērojami minētās slimības uzliesmojuma gadījumā mājputniem un citiem nebrīvē turētiem putniem. Minētā direktīva paredz aizsardzības zonu un uzraudzības zonu izveidi augsti patogēnās putnu gripas uzliesmojuma gadījumā.
            
         
               (5)
            
            
               Apvienotā Karaliste paziņoja Komisijai par augsti patogēnās H7N7 apakštipa putnu gripas uzliesmojumu audzētavā, kas atrodas minētās valsts teritorijā un kurā nebrīvē tur mājputnus vai citus putnus, un šī dalībvalsts nekavējoties veica pasākumus atbilstoši Direktīvā 2005/94/EK noteiktajām prasībām, ieskaitot aizsardzības zonu un uzraudzības zonu izveidi.
            
         
               (6)
            
            
               Komisija sadarbībā ar Apvienoto Karalisti ir izskatījusi minētos pasākumus un atzīst, ka aizsardzības zonu un uzraudzības zonu robežas, ko noteikusi minētās dalībvalsts kompetentā iestāde, atrodas pietiekamā attālumā no audzētavas, kurā apstiprināts uzliesmojums.
            
         
               (7)
            
            
               Lai novērstu nevajadzīgus tirdzniecības traucējumus Savienībā un izvairītos no tā, ka trešās valstis varētu uzlikt nepamatotus tirdzniecības šķēršļus, ir nepieciešams īsā laika posmā sadarbībā ar Apvienoto Karalisti Savienības līmenī noteikt aizsardzības zonas un uzraudzības zonas, kas izveidotas šajā dalībvalstī.
            
         
               (8)
            
            
               Tādējādi šā lēmuma pielikumā būtu jānosaka aizsardzības zonas un uzraudzības zonas Apvienotajā Karalistē, kurās piemēro Direktīvā 2005/94/EK paredzētos dzīvnieku veselības kontroles pasākumus, un būtu jānosaka šādas reģionalizācijas ilgums.
            
         
               (9)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Apvienotā Karaliste nodrošina, ka aizsardzības zonās un uzraudzības zonās, kas izveidotas saskaņā ar Direktīvas 2005/94/EK 16. panta 1. punktu, ir iekļauti vismaz tie apgabali, kuri ir minēti šā lēmuma pielikuma A un B daļā kā aizsardzības zona un uzraudzības zona.
   2. pants
   Šo lēmumu piemēro līdz 2015. gada 31. decembrim.
   3. pants
   Šis lēmums ir adresēts Lielbritānijas un Ziemeļīrijas Apvienotajai Karalistei.
   
      Briselē, 2015. gada 13. jūlijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 395, 30.12.1989., 13. lpp.
   
   
      (2)  OV L 224, 18.8.1990., 29. lpp.
   
   
      (3)  Padomes 2005. gada 20. decembra Direktīva 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (OV L 10, 14.1.2006., 16. lpp.).
   
      PIELIKUMS
      
         A daļa
      
      Lēmuma 1. pantā minētā aizsardzības zona:
      
                  ISO Valsts kods
               
               
                  Dalībvalsts
               
               
                  Kods
                  (ja pieejams)
               
               
                  Nosaukums
               
               
                  Datums, līdz kuram piemēro saskaņā ar Direktīvas 2005/94/EK 29. pantu
               
            
                  UK
               
               
                  Apvienotā Karaliste
               
               
                  Pasta/ADNS kods
               
               
                  Apgabals, kurā ietilpst:
               
               
                   
               
            
                   
               
               
                   
               
               
                  PR1-PR2/00151
               
               
                  Lankašīras (Ziemeļrietumu Anglija) Prestonas apgabals, kas ietilpst aplī ar rādiusu 3 km un centru ģeogrāfiskajā koordinātā SD5685637176 no Ordnance Survey Landrange mērogā 1: 250 000 (koordinātas 53.829045,-2.656974).
               
               
                  2.8.2015.
               
            
         B daļa
      
      Lēmuma 1. pantā minētā uzraudzības zona:
      
                  ISO Valsts kods
               
               
                  Dalībvalsts
               
               
                  Kods
                  (ja pieejams)
               
               
                  Nosaukums
               
               
                  Datums, līdz kuram piemēro saskaņā ar Direktīvas 2005/94/EK 31. pantu
               
            
                  UK
               
               
                  Apvienotā Karaliste
               
               
                  Pasta/ADNS kods
               
               
                  Apgabals, kurā ietilpst:
               
               
                   
               
            
                   
               
               
                   
               
               
                  PR1-PR2/00151
               
               
                  Lankašīras (Ziemeļrietumu Anglija) Prestonas apgabals, kas ietilpst aplī ar rādiusu 10 km un centru ģeogrāfiskajā koordinātā SD5685637176 no Ordnance Survey Landrange mērogā 1: 250 000 (koordinātas 53.829045,-2.656974) un kas atrodas ārpus A daļā minētā apļa.
               
               
                  11.8.2015.
               
            
                   
               
               
                   
               
               
                   
               
               
                  Lankašīras (Ziemeļrietumu Anglija) Prestonas apgabals, kas ietilpst aplī ar rādiusu 3 km un centru ģeogrāfiskajā koordinātā SD5685637176 no Ordnance Survey Landranger mērogā 1: 250 000 (koordinātas 53.829045,-2.656974).
               
               
                  3.8.–11.8.2015.